KOMISSION ASETUS (ETY) N:o 2525/78, annettu 27 päivänä lokakuuta 1978, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta



Virallinen lehti nro L 301 , 28/10/1978 s. 0040 - 0041

Suomenk. erityispainos Alue 3 Nide 10 s. 0119

Kreikank. erityispainos: Luku 03 Nide 22 s. 0247

Ruotsink. erityispainos Alue 3 Nide 10 s. 0119

Espanjank. erityispainos: Luku 03 Nide 15 s. 0041

Portugalink. erityispainos: Luku 03 Nide 15 s. 0041



KOMISSION ASETUS (ETY) N:o 2525/78, annettu 27 päivänä lokakuuta 1978, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(1) ja erityisesti sen 6 artiklan 3 kohdan, sekä katsoo, että kuivattujen rehujen tukijärjestelmän soveltamista koskevista yksityiskohtaisista säännöistä 30 päivänä kesäkuuta 1978 annetun komission asetuksen (ETY) N:o 1528/78(2) 5 artiklassa annetaan erityisesti yksityiskohtaiset säännöt korjausmäärän vahvistamisesta, kun dehydratoitujen rehujen hinnat puuttuvat maailmanmarkkinoilta yhtenä tai useampana peräkkäisenä tuen käyttöönottoa seuraavana kuukautena tai kun termiinihintojen suuntausta ei ole mahdollista määrittää tai kun määritetty suuntaus ei ole oikeassa suhteessa maailmanmarkkinoihin; tämän vuoksi kyseiseksi kuukaudeksi tai kyseisiksi kuukausiksi ennakolta vahvistettu tuki on syytä vahvistaa nollaa vastaavaksi, asetuksen (ETY) N:o 1528/78 12 artiklassa olisi määriteltävä määräaika, jona vuoden 1978 huhtikuussa, toukokuussa ja kesäkuussa yrityksestä toimitetuille dehydratoiduille rehuille tarkoitettua tukea on haettava, vanhan ja uuden järjestelmän välisen siirtymäkauden vuoksi asetuksen (ETY) N:o 1528/78 20 artiklan toisessa alakohdassa tarkoitetun määräajan noudattamisessa ilmenee vaikeuksia; tätä määräaikaa olisi pidennettävä niin pitkäksi aikaa, kuin on ehdottomasti tarpeen, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1528/78 seuraavasti: 1. Lisätään 5 artiklaan kohta seuraavasti: "4. Jos asetuksen (ETY) N:o 1417/78 11 artiklassa tarkoitettua korjausmäärää ei voida vahvistaa 3 kohdassa tarkoitettuja perusteita soveltaen, tämä määrä vahvistetaan kyseisiksi kuukausiksi sellaiselle tasolle, että täydentävä tuki vastaa nollaa. Jos kolmena peräkkäisenä tuen määrittämiskertana keskimääräistä termiinimaailmanmarkkinahintaa ei voida määrittää vähintään kahtena peräkkäisenä kertana asetuksen (ETY) N:o 1417/78 1 artiklassa tarkoitettuja perusteita soveltaen, korjausmäärä määritetään kyseisiksi kuukausiksi täydentävää tukea kolmannen kerran vahvistettaessa vastaavasti sellaiselle tasolle, että täydentävä tuki vastaa nollaa."2. Korvataan 12 artikla seuraavasti: "12 artikla 1. Asetuksen (ETY) N:o 1117/78 3 artiklassa tarkoitetut täydentävä tuki ja kiinteä tuki myönnetään jalostusyritykselle yhden kuukauden aikana toimitetuista kuivatuista rehuista hakemuksesta, joka on jätettävä 60 vuorokauden kuluessa siitä kuukaudesta, jona tuote toimitettiin yrityksestä. Saman asetuksen 1 artiklan b alakohdassa tarkoitettujen tuotteiden, jotka toimitetaan dehydratointiyrityksestä vuoden 1978 huhtikuun, toukokuun ja kesäkuun aikana, tukihakemus on esitettävä 30 päivään marraskuuta 1978 mennessä. 2. Asetuksen (ETY) N:o 1117/78 3 artiklassa tarkoitetusta kiinteän tuen ja täydentävän tuen hakemuksesta on käytävä ilmi vähintään: - hakijan sukunimi, etunimi, osoite ja allekirjoitus, - määrä, jolle kumpaakin tukea haetaan, - kuukausi, jonka aikana tämä määrä on toimitettu yrityksestä." 3. Korvataan 20 artiklan toinen alakohta seuraavasti: "Ennen 1 päivää lokakuuta 1978 tehdyt sopimukset on jätettävä kuitenkin viimeistään 30 päivänä marraskuuta 1978." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 1978. Komission puolesta Finn GUNDELACH Varapuheenjohtaja (1) EYVL N:o L 142, 30.5.1978, s. 1 (2) EYVL N:o L 179, 1.7.1978, s. 10